Բիլլի Ջո Արմսթրոնգ

**Բիլլի Ջո Արմսթրոնգ** (, ), ամերիկացի երգիչ, երգերի հեղինակ և դերասան, ավելի հայտնի է որպես ամերիկյան Green Day փանկ ռոք խմբի ֆրոնտմեն և կիթառահար։ Նա նաև Pinhead Gunpowder, The Network, Foxboro Hot Tubs, Rancid և The Longshot խմբերի կիթառահարն էր։

## Վաղ կյանք
Բիլլի Ջո Արմսթրոնգը ծնվել է 1972 թվականի փետրվարի 17-ին Կալիֆոռնիա նահանգի Օքլենդ փոքրիկ քաղաքում։ Նա ընտանիքում ամենափոքրն է և ունի չորս ավագ եղբայր և մի քույր՝ Դևիդը, Ալանը, Մարսին, Հոլլին և Աննան։ Նրա հայրը հեռահար էր աշխատում, ինչպես նաև վաստակում էր նվագելով ջազ ակումբներում։ Բիլլիի մայրը մատուցողուհի էր աշխատում քաղաքի ռեստորաններից մեկում։ 1982 թվականի սեպտեմբերին, երբ ապագա աստղն ընդամենը 10 տարեկան էր, նրա հայրը՝ Էնդին, մահացավ կերակրափողի քաղցկեղից։ Դրանից երկու տարի անց նրա մայրը կրկին ամուսնացավ։ Բիլլին ծանր ընդունեց այս իրադարձությունը, նա սկսեց ատել այդ մարդուն։ 14 տարեկանում Բիլլի Ջոն գրել է իր առաջին երգը (*Why Do you Want Him?*), որը պատմում էր իր մոր և խորթ հոր մասին։ Բիլլին երգել սկսել է բավականին վաղ՝ 5 տարեկանում։ Նա հաճախ է եղել հիվանդանոցներում և այնտեղ երգել է հիվանդների համար։ Ավելի ուշ նա գրել է *Look for Love* երգը, որը ձայնագրվել է տեղի *Fiat Records* ընկերության կողմից։ 11 տարեկանում մայրը նրան նվիրել է առաջին էլեկտրական կիթառը, դա եղել է հայտնի *Blue*-ն, որի վրա Բիլլին նվագում է մինչ օրս։

10 տարեկանում Բիլլի Ջոն դպրոցական սրճարանում ծանոթացել է Մայք Դերնթի հետ։ Գիշերը միմյանց մոտ մնալով՝ նրանք ունկնդրել և կատարել են ռոքի այնպիսի գրանդների երգեր, ինչպիսիք են Օզի Օսբորնը, Դեֆ Լեպպարդը և Վան Հալենը։ Նրանց երաժշտության վրա ոչ պակաս ազդեցություն է ունեցել նաև *Bay Area* այլընտրանքային խմբի ստեղծագործությունները։

1988 -ին Բիլի Ջոն և Մայքը *Sweet Children* խումբ են հրավիրել թմբկահար Ջոն Քիֆմեյերին և սկսել են իրենց ստեղծագործական կարիերան։ Նրանց առաջին, բայց ոչ վերջին, ելույթը տեղի է ունեցել *Rods Hickory Pit in Vallejo* ակումբում։ Իր տասնութամյակից մեկ օր առաջ, արդեն գրեթե ավարտելով դպրոցը, Բիլլին թողեց իր ուսումը և որոշեց իր ամբողջ ժամանակը նվիրել *Sweet Children*-ին։ Երաժշտությունը դարձավ նրա կոչումը։

## Գործիքներ
Արմսթրոնգի առաջին կիթառը եղել է *Cherry Red Hohner* ակուստիկ կիթառը, որը գնել էր հայրը։ Այնուհետև, երբ նա տասնմեկ տարեկան էր, նա ստացավ իր առաջին էլեկտրական կիթառը, *Fender Stratocaster*-ի պատճենը, որը նա անվանել էր Blue:

Այսօր Արմսթրոնգը հիմնականում օգտագործում *Gibson* և *Fender* կիթառները։ Նրա *Fender*-ի հավաքածուն ներառում է՝ *Stratocaster*, *Jazzmaster*, *Telecaster*, *Hollowbody Gretsch* և նրա *Blue* կիթառները։ Նա հայտարարել է, որ իր սիրելի կիթառը 1956 Gibson Les Paul Junior-ն է, որը նա անվանում է Ֆլոյդ։ Նա այդ կիթառը գնել էր 2000 թվականին իրենց *Warning* ալբոմի ձայնագրությունից քիչ առաջ։ 

Նա լավ է նվագում նաև մի քանի այլ գործիքների վրա։ Վերջերս Արմսթրոնգը սկսել է յուրացնել սաքսոֆոնը ։

### Սեքսուալ կողմնորոշում
Արմսթրոնգը բաց բիսեքսուալ է։ 1995 թվականին *The Advocate*-ի ամսագրի հետ հարցազրույցում նա ասել է. «Կարծում եմ՝ ես միշտ բիսեքսուալ եմ եղել։ Ես կարծում եմ, որ յուրաքանչյուր ոք երևակայություններ ունի սեփական սեռի մարդկանց մասի։. Ես կարծում եմ, որ մարդիկ բիսեքսուալ են ծնվում, բայց մեր ծնողները և հասարակությանը տրամադրում է մեզ, որ ինչ-որ բան չի կարելի։ Նրանք ասում են, որ դա արգելք է։ Մեր գլուխներում արմատավորվել է, որ դա վատ է,չնայած դա վատ չէ։ Դա հրաշալի է«։

2010 թվականին Out ամսագրին տված հարցազրույցում Արմսթրոնգն ասել է․«Կային շատ մարդիկ, ովքեր չէին ընդունում դա, ովքեր հոմոֆոբ էին։ Փաստն այն է, որ դա խնդիր է, դա ֆոբիա է։ Վաղ թե ուշ դուք պետք է հասկանաք, որ դա պարզապես պետք է ընդունվի«։

2014 թվականի փետրվարին, քննարկելով Dookie ալբոմը Rolling Stone ամսագրի հետ, Արմսթրոնգը ձայնասկավառակը նկարագրել է որպես «բիսեքսուալությունը շատ շոշափող«։

### Քաղաքական հայացքներ
Արմսթրոնգը պաշտպանել Է Բարաք Օբամայի թեկնածությունը 2008 և 2012 թվականներին ԱՄՆ-ի նախագահական ընտրություններում։ 2016-ի ընտրություններում Արմսթրոնգը սատարում էր Բեռնի Սանդերսին։ Հիլարի Քլինթոնի կողմից դեմոկրատական կուսակցության գլխավոր թեկնածու ճանաչվելուց հետո Արմսթրոնգը պաշտպանել է նրա թեկնածությունը։

### Պատահարներ
2012 թվականի սեպտեմբերին Արմսթրոնգն ուղարկվել է վերականգնողական կլինիկա՝ ալկոհոլային կախվածությունից բուժման կուրս անցնելու և անքնությունից պատրաստուկների գերդոզավորումից խուսափելու համար։

## Սկավառակագրություն
### Green Day
* *[[1,039/Smoothed Out Slappy Hours]]* (1991)- Վոկալ, կիթառ
* *[[Kerplunk!]]* (1992)- Վոկալ, կիթառ, հարվածային գործիքներ «Dominated Love Slave»-ում
* *[[Dookie]]* (1994)- Վոկալ, կիթառ
* *[[Insomniac (альбом Green Day)|Insomniac]]* (1995)- Վոկալ, կիթառ
* *[[Nimrod.]]* (1997)- Վոկալ, կիթառ, հարմոնիկա
* ** (2000)- Վոկալ, կիթառ, մանդոլինա, հարմոնիկա
* *[[International Superhits!]]* (2001)- Վոկալ, կիթառ, հարմոնիկա
* *[[Shenanigans]]* (2002)- Վոկալ, կիթառ, հարմոնիկա
* *[[American Idiot]]* (2004)- Վոկալ, կիթառ
* *[[21st Century Breakdown]]* (2009)- Վոկալ, կիթառ, դաշնամուր
* *[[¡Uno!]]* (2012)- Վոկալ, կիթառ
* *[[¡Dos!]]* (2012)- Վոկալ, կիթառ
* *[[¡Tré!]]* (2012)- Վոկալ, կիթառ
* *[[Revolution Radio]]* (2016)- Վոկալ, կիթառ

### Pinhead Gunpowder
*Վոկալ և կիթառ բոլորի մեջ*
* *Jump Salty* (1995)
* *Carry the Banner* (1995)
* *Goodbye Ellston Avenue* (1997)
* *Shoot the Moon* EP (1999)
* *Compulsive Disclosure* (2003)
* *West Side Highway 7 EP* (2008)

### The Network
* *Money Money 2020* (2003)- Վոկալ, կիթառ

### Foxboro Hot Tubs
* *Stop Drop and Roll!!!* (2008)- Վոկալ

### The Longshot
*Վոկալ և կիթառ բոլորի մեջ*

* *The Longshot EP* (2018)
* *Love is for Losers* (2018)
* *Razor Baby* (2018)
* *Bullets* (2018)
* *Return to Sender* (2018)

## Ֆիլմագրություն
* «Լեռան թագավորը» (սերիալ, 1997)- դեմք
* «Haunted» (սերիալ, 2002)- Իրվ Քրասթեր
* «Riding in Vans with Boys» (ֆիլմ, 2003)- Խաղում է ինքն իրեն
* «Սարսափելի ապրիր! Սարսափելի մեռիր:» (ֆիլմ, 2006)- «Չարլզ Հանսոն»
* «Tony Hawk 's American Wasteland» (տեսախաղ, 2006)- խաղում է ինքն իրեն
* «Սիմփսոնները կինոյում» (ֆիլմ, 2007)- ինքն իրեն
* «Սիրտը որպես ձեռքի նռնակ» (ֆիլմ, 2008)- խաղում է ինքն իրեն
* «Green Day: Rock Band» (Տեսախաղեր, 2010)- խաղում է ինքն իրեն (երգում, ժամանակագրություն, եւ վիրտուալ խաղացող / Անձնանշան)
* «American Idiot (Մյուզիքլ)» (2010, 2011)- St. Jimmy
* «This is 40» (ֆիլմ, 2012)- խաղում է ինքն իրեն
* «Ordinary World» (ֆիլմ, 2016)- խաղում է նախկին փանկ ռոքեր Փերիին

## Ծանոթագրություններ

## Արտաքին հղումներ

Կատեգորիա:1972 ծնունդներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի ալտերնատիվ ռոք երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի ռոք երգահաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ապրող անձինք